da en da nl ca da da da es da da da da da da da da da da da sv en da da da en da da fr da da da da da da de da da da da da da da da da da da da da nl da en da da es nl da
DI: Life science-strategi kan bringe Danmark styrket ud af krisen | DI - Dansk Industri
16.4.2021 09:15:00 CEST | DI - Dansk Industri
Regeringen har netop lanceret deres ny strategi for life science. DI roser den ambitiøse strategi, der skal styrke life science-forskningen i Danmark, sikre bedre patientbehandling og øge eksporten.
DI hilser regeringens nye strategi for life science velkommen. Strategien vil styrke rammevilkårene for en vigtig branche for Danmarks økonomi og velfærd. Initiativerne i strategien vil være med til at styrke life science-forskning til gavn for udvikling og eksport af ny medicin, medicinsk udstyr og sundhedsteknologi. Den vil også øge danskerne adgang til bedre behandlinger og iværksætte en målrettet indsats mod kroniske lidelser og ulighed i sundhed.
- Regeringen med erhvervsminister Simon Kollerup i spidsen fortjener stor ros for at lancere en ambitiøs life science-strategi. Det går godt for Danmarks life science-virksomheder, men den internationale konkurrence er benhård, og den er blevet forstærket af coronapandemien. Derfor er det helt rigtigt at få styrket rammevilkårene for en af Danmarks største eksporterhverv netop nu, så Danmark kan fastholde og styrke sin position som en af verdens førende life science-nationer, siger adm. direktør i DI Lars Sandahl Sørensen, der dog håber, at regeringen vil følge op med at gøre forskningsfradraget permanent.
- Senere håber jeg, at regeringen vil tage initiativ til at gøre forskningsfradraget permanent og hæve loftet på merfradrag. På den måde kan politikerne sikre, at danske og udenlandske investeringer bliver lagt i Danmark, siger Lars Sandahl Sørensen.
Danmark har i dag en af verdens stærkeste life science-sektorer. En ny analyse fra Dansk Industri viser, at sektoren eksporterede for mere end 150 mia. kr. i 2020, svarende til over 20 procent af den samlede danske vareeksport – på trods af den globale pandemi. Den nye strategi skal være med til at sætte endnu mere skub på udviklingen.
- Strategien vil være til gavn for det danske sundhedsvæsen, de danske virksomheder og dansk økonomi. En life science-branche i vækst skaber nemlig flere arbejdspladser og flere penge til danskernes velfærd. Og det betyder også, at vi alle kan se frem til bedre behandlingsformer, medicinsk udstyr og andre sundhedsløsninger, siger Lars Sandahl Sørensen.
Regeringen lancerede life science strategien på et pressemøde i Industriens Hus fredag formiddag.
Foruden initiativer på bl.a. sundhedsdata, forskning og eksport, har regeringen lagt op til at tage fat på to af fremtidens store sundhedsudfordringer – kroniske lidelser og ulighed i sundhed.
- Kroniske lidelser og ulighed i sundhed er to af de store udfordringer, som samfundet står overfor. Derfor håber jeg, at regeringen vil følge strategiens initiativ med en task force på området op med en ambitiøs sundhedsaftale senere på året. Den bør skabe et godt grundlag for stærkt offentlig-privat samarbejde med fokus på forebyggelse, tidligere opsporing og diagnose, samt behandling af kroniske lidelser, siger Lars Sandahl Sørensen.
Læs hele strategien på Erhvervsministeriets hjemmeside.
Link til pressemøde kan ses her: https://vimeo.com/536974426
Yderligere kommentarer kontakt pressekoordinator Lars Bøgeskov på 2236 3138.
Information om DI - Dansk Industri
DI - Dansk Industri
H. C. Andersens Boulevard 18
Vi arbejder for et åbent og velstående samfund i vækst og balance. Med det udgangspunkt skal Danmark være verdens mest attraktive land for virksomheder at arbejde i og ud fra. Når virksomheder i Danmark vinder, vinder hele Danmark.
DI hjælper hver dag virksomheder i Danmark med at vinde. Vi hjælper på udenlandske markeder, ved politiske forbedringer og med service og kompetencer, der øger konkurrenceevnen i hver enkelt medlemsvirksomhed.
Følg pressemeddelelser fra DI - Dansk Industri
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI - Dansk Industri
DI Randers-Norddjurs’ Initiativpris 2022: Når gas lugter af guld7.10.2022 14:43:16 CEST | Pressemeddelelse
Bioman ApS i Grenaa laver biogas og biogasanlæg. Afgasning af husdyrgødning giver CO2-neutralt biogas, til blandt andet brændstof i biler. Og som slutprodukt af afgasningen giver næringsrigt organisk gødning til landbrugets marker. Det er så god en forretning, at det har givet virksomheden høj vækst år efter år. Derfor får Grenaa-virksomheden nu DI Randers-Norddjurs’ Initiativpris 2022.
Gaming, blomsterbinding og robot-race - Kom til Kulturnat i Industriens Hus.7.10.2022 09:09:41 CEST | Pressemeddelelse
Læg vejen forbi Industriens Hus til Kulturnatten fredag den 14.oktober, hvor hele familien kan få et sjældent kig ind i værkstedet for landets mange virksomheder. Her kan du blandt andet game med Astralis, kode med Coding Pirates, lave forsøg med Experimentarium og komme med på en rundvisning med udsigt ud over Rådhuspladsen.
DI om valgkampen: Massive udfordringer kalder på konkrete svar5.10.2022 13:05:57 CEST | Pressemeddelelse
Valgkampen skal handle om substans og reelle løsninger på fremtidens massive udfordringer, lyder det fra Dansk Industri, som efterlyser større reformambitioner for den kommende valgperiode
DI’s nye EU-chef skal sætte dansk erhvervsliv på dagsordenen i EU5.10.2022 06:00:00 CEST | Pressemeddelelse
Rikke Wetendorff Nørgaard bliver DI’s nye europapolitiske chef. Hun skal sikre dansk erhvervsliv en endnu tydeligere stemme i EU og indflydelse på de vigtige politiske dagsordner, der har betydning for tusindvis af danske virksomheder og arbejdspladser.
DI om 2030-plan: Uambitiøst at reservere hele råderummet til en større offentlig sektor30.9.2022 09:04:08 CEST | Pressemeddelelse
Regeringens 2030-plan vil reservere det sparsomme råderum på at udvide den offentlige sektor, og selvom regeringen også tager skridt i retning af at udvide råderummet og beskæftigelsen, er det slet ikke nok, lyder det fra Dansk Industri
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022